pythainlp/thai-wiki-dataset-v4 huggingface dataset:
วูกอวาร์

วูกอวาร์  เป็นเมืองศูนย์กลางการปกครองของเทศมณฑลวูกอวาร์-เซอร์เมีย ตั้งอยู่ริมแม่น้ำดานูบซึ่งเป็นเส้นแบ่งเขตแดนระหว่างภูมิภาคสลาโวเนียทางตะวันออกของโครเอเชียกับภูมิภาคย่อยบาชกาที่เป็นส่วนหนึ่งของวอยวอดีนาในเซอร์เบีย มีประชากรราว ๆ เกือบสามหมื่นคน
ในอดีตวูกอวาร์เคยเป็นเมืองท่าริมแม่น้ำดานูบที่มีความเจริญเฟื่องฟูในระดับหนึ่ง หากแต่ในช่วงสงครามประกาศอิสรภาพของโครเอเชียได้ทำให้ฝ่ายชาวเซิร์บติดอาวุธในสลาโวเนียซึ่งต่อต้านรัฐบาลของโครเอเชียร่วมมือกับกองทัพร่วมของยูโกสลาเวียบุกเข้ามาทำลายล้างเมืองอย่างราบคาบและได้กระทำอาชญากรรมสงครามด้วยการสังหารชาวเมืองเชื้อสายโครแอตเป็นจำนวนมากในระหว่างสงคราม ทำให้วูกอวาร์ได้ชื่อว่าเป็นเมืองซึ่งได้รับความเสียหายมากที่สุดในสงครามการประกาศอิสรภาพของโครเอเชียและถือกันว่าเป็นเมืองที่ถูกทำลายเสียหายจากสงครามอย่างเลวร้ายที่สุดในยุโรปนับตั้งแต่หลังสงครามโลกครั้งที่ 2 สำหรับชาวโครเอเชียวูกอวาร์จึงมีฐานะเป็นนครวีรชนเทียบเท่าสตาลินกราดของสหภาพโซเวียต และทุก ๆ ปีในวันที่ 18 พฤศจิกายน จะมีการวางพวงหรีดรำลึกถึงการแตกพ่ายของวูกอวาร์ต่อฝ่ายชาวเซิร์บเมื่อวันที่ 18 พฤศจิกายน ค.ศ. 1991
เนื่องจากบทบาทของวูกอวาร์ในสงครามประกาศอิสรภาพของโครเอเชีย ทำให้แม้ในปัจจุบันนี้ก็ยังคงมีความตึงเครียดระหว่างชาวเมืองสองฝ่ายคือ ชาวโครแอตซึ่งเป็นประชากรส่วนใหญ่กับชาวเซิร์บซึ่งมีอยู่ในเมืองราว ๆ 30% ในช่วงตั้งแต่ปี ค.ศ. 2013 ซึ่งรัฐธรรมนูญของโครเอเชียประกาศให้เมืองใดก็ตามที่มีประชากรเป็นชนเชื้อสายอื่นนอกเหนือจากชาวโครแอตรวมกันได้ถึง 30% จะมีสิทธิ์ในการใช้ภาษาของชนกลุ่มนั้นเป็นหนึ่งในภาษาราชการของเมืองด้วย วูกอวาร์จึงได้กลับมาเป็นเมืองซึ่งจุดประเด็นร้อนแรงขึ้นมาในโครเอเชียอีกครั้งเมื่อเหล่าทหารผ่านศึกของโครเอเชียที่เคยรบในสงครามเมื่อทศวรรษที่ 90 ไม่ยอมรับให้มีการใช้ภาษาเซิร์บเป็นภาษาราชการของเมืองอีกภาษาหนึ่ง และได้คอยทำการทุบทำลายหรือถอดป้ายชื่อสถานที่ราชการต่างๆในเมืองที่มีการเขียนด้วยตัวอักษรซีริลลิกของภาษาเซิร์บควบคู่กับอักษรละตินของภาษาโครเอเชีย
67พี/ชูรูย์มอฟ–เกราซีเมนโค

67พี/ชูรูย์มอฟ–เกราซีเมนโค  หรือเรียกสั้น ๆ ว่า 67พี เป็นดาวหางที่มีคาบดาราคติ 6.45 ปี และมีคาบการหมุนรอบตัวเอง 12.4 ชั่วโมง มีความเร็วสูงสุด 135,000 กิโลเมตร/ชั่วโมง (38 กิโลเมตร/วินาที) ดาวหางมีขนาดราว 4.1 กิโลเมตร เช่นเดียวกับดาวหางอื่น ๆ ดาวหาง 67พี ได้รับการตั้งชื่อตามผู้ค้นพบ ซึ่งคือ คลิม ชูรูย์มอฟและสเวตลานา อีวานอฟนา เกราซีเมนโค นักดาราศาสตร์ชาวโซเวียต ซึ่งค้นพบดาวหางนี้เมื่อวันที่ 20 กันยายน ค.ศ. 1969
ดาวหาง 67พี ยังเป็นจุดหมายของยานอากาศ "โรเซตตา" ขององค์การอวกาศยุโรป ซึ่งได้ปล่อยจากฐานเมื่อ 2 มีนาคม 2004 ซึ่งโรเซตตาได้เดินทางถึง 67พี เมื่อวันที่ 6 สิงหาคม 2014 และเข้าสู่วงโคจรของ 67พี เมื่อวันที่ 10 กันยายน 2014 ก่อนที่ต่อมาในวันที่ 12 พฤศจิกายน 2014 โรเซตตาได้ปล่อยยานลูก "ฟีเล" ลงจอดบนดาวหาง 67พี นับเป็นครั้งแรกในประวัติศาสตร์ของมนุษยชาติที่มีการลงจอดบนดาวหาง
ร้องสู้ไฟ Keep Your Light Shining Thailand

ร้องสู้ไฟ Keep Your Light Shining Thailand นำเสนอโดย ธนาคารกสิกรไทย เป็นรายการโทรทัศน์แข่งขันร้องเพลงที่ บริษัท เจ เอส แอล โกลบอล มีเดีย จำกัด ร่วมกับ บริษัท คอนเทนท์ แล็บ จำกัด ซื้อลิขสิทธิ์จาก Global Agency ซึ่งเป็นตัวแทนการจัดจำหน่ายรายการจากต่างประเทศหลายรายการ โดยเป็นรายการแข่งขันร้องเพลงที่รวมนักร้อง จำนวน 84 คน ผู้เข้าแข่งขันทั้งหมดจะต้องสามารถร้องเพลงได้หลากหลายแนว เพื่อชิงรางวัลเงินสด 1 ล้านบาท อาคารพักอาศัยริมทะเล และรถกระบะ รวมมูลค่ากว่า 4,500,000 บาท
โดยมีกรรมการตัดสินที่สามารถ "เก็บ" ผู้เข้าแข่งขันได้ในแต่ละรอบ นั่นคือ “เจ – เจตริน วรรธนะสิน” และ “ใหม่ เจริญปุระ” โดยมี ดีเจภูมิ ภูมิใจ ตั้งสง่า เป็นพิธีกร
รูปแบบและกติกาการแข่งขัน.
การแข่งขันรายการ "ร้องสู้ไฟ Keep Your Light Shining Thailand" เริ่มจากการคัดเลือกรอบออดิชัน (Audition) จนกระทั่งได้ผู้เข้าแข่งขันในรายการทั้งหมด 84 คน แบ่งผู้เข้าแข่งขันสัปดาห์ละ 7 คน ทั้งหมด 12 สัปดาห์ โดยในแต่ละสัปดาห์ ผู้เข้าแข่งขันทั้ง 7 คนจะต้องร้องเพลงเดียวกัน โดยแต่ละคนจะได้ร้องเพลงคนละ 1 ท่อน (20-30 วินาที) เท่านั้น เมื่อไฟไปตกที่ผู้ใด คนนั้นจะต้องเป็นคนร้องอย่างเต็มความสามารถ ขณะที่ผู้เข้าแข่งขันกำลังปะทะกันอยู่นั้น ผู้ชมทั้ง 300 คนในห้องส่งจะเป็นผู้โหวตให้คะแนนแต่ละคน เมื่อเพลงที่ 1 และ 2 จบลง ไฟสีแดงสามดวงจะส่องไปยังผู้มีคะแนนต่ำที่สุดสามอันดับ กรรมการมีสิทธิ์เลือกเก็บผู้เข้าแข่งขันไว้ 2 คน ส่วนคนที่ไม่ถูกเก็บจะต้องกลับบ้านไป เมื่อสองเพลงแรกจบลง กติกาจะเปลี่ยน ในเพลงที่ 3 และ 4 จะมีไฟแดงเหลือเพียง 2 ดวง และกรรมการสามารถเลือกเก็บผู้เข้าแข่งขันไว้ได้เพียงคนเดียวเท่านั้น เมื่อ 3 คนสุดท้ายมาแข่งขันกัน คนที่มีคะแนนโหวตน้อยที่สุดจะต้องออกจากการแข่งขันทันที ส่วน 2 คนสุดท้าย จะต้อง Battle กัน โดยมีผู้ชมในห้องส่งเป็นผู้ตัดสิน และเฟ้นหาผู้ชนะประจำสัปดาห์เพื่อเข้าสู่รอบชิงชนะเลิศต่อไป
ในรอบชิงชนะเลิศ ผู้ชนะประจำสัปดาห์ทั้ง 12 คน และผู้แข่งขันอีก 1 คนที่ตกรอบไปและมีคะแนนโหวตให้กลับมาสูงที่สุด ผ่านการโหวตทางเว็บไซต์ จะเข้ามาแข่งขันในรอบชิงชนะเลิศ เพื่อหาผู้ชนะสูงสุด
โดยกติกาในรอบชิงชนะเลิศคือ ผู้เข้าแข่งขันทั้ง 13 คน จะแบ่งออกเป็น 2 กลุ่ม ร้องเพลงกลุ่มละ 2 เพลง ไฟสีแดงสามดวงจะส่องไปยังผู้มีคะแนนต่ำที่สุดสามอันดับ กรรมการมีสิทธิ์เลือกเก็บผู้เข้าแข่งขันไว้คนเดียวเท่านั้น ในรอบ 5 คนสุดท้าย จะไม่มีไฟสีแดง แต่ 3 คนที่มีคะแนนโหวตน้อยที่สุดจะต้องกลับบ้านทันที อีก 2 คนจะไปแข่งขันในรอบชิงชนะเลิศซึ่งเป็นเพลงสุดท้ายแล้ว
รักของนายดอกไม้

รักของนายดอกไม้ เป็นละครโทรทัศน์ไทยแนว โรแมนติก-คอมเมดี นำแสดงโดย ศรราม เทพพิทักษ์, เจนี่ เทียนโพธิ์สุวรรณ และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 22 ตุลาคม พ.ศ. 2548 - 4 ธันวาคม พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท อาร์.เอส.โปรโมชั่น จำกัด จากบทประพันธ์ของ สุรินทร์ รุ่งสว่าง บทโทรทัศน์โดย พิง ลำพระเพลิง กำกับการแสดงโดย นพดล มงคลพันธ์
จังหวัดหายเซือง

หายเซือง  เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 海陽 ซึ่งแปลว่า "มหาสมุทร" แต่ในความเป็นจริงพื้นที่ของจังหวัดในปัจจุบันไม่มีทางออกสู่ทะเล ทุกวันนี้หายเซืองเป็นหนึ่งในบรรดาจังหวัดที่มีอุตสาหกรรมและการพัฒนามากที่สุดในประเทศ
เขตการปกครอง.
จังหวัดหายเซืองแบ่งเขตการปกครองออกเป็น 1 นคร 1 เมือง และ 10 อำเภอ ได้แก่
ซูเปอร์สแมชบราเธอร์สฟอร์นินเท็นโด 3ดีเอส แอนด์วียู

ซูเปอร์สแมชบราเธอร์สฟอร์นินเท็นโด 3ดีเอส แอนด์วียู  เป็นวิดีโอเกมต่อสู้ที่ได้รับการพัฒนาโดยโซะระ ลิมิเต็ด กับบันไดนัมโกะเกมส์ และได้รับการพัฒนาโดยนินเท็นโดสำหรับระบบเครื่องเล่นวิดีโอเกมนินเท็นโด 3ดีเอส และวียู โดยเกมทั้งสองเวอร์ชันเป็นตัวแทนของเกมในชุดที่สี่และห้า ในซีรีส์"ซูเปอร์สแมชบราเธอร์ส" โดยในเกมของซีรีส์นี้ จะมีตัวละครต่าง ๆ จากแฟรนไชส์ของนินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014 
รูปแบบการเล่น.
เช่นเดียวกับในเกมก่อนหน้านี้ในซีรีส์"ซูเปอร์สแมชบราเธอร์ส" เกมนี้จะเป็นเกมต่อสู้ที่มีถึงสี่ผู้เล่นที่สามารถใช้การโจมตี, เทคนิค และไอเทมที่จะสร้างความเสียหายต่อคู่แข่งในรูปแบบต่าง ๆ จุดมุ่งหมายของเกมสำหรับผู้เล่นคือการจะเพิ่มเปอร์เซ็นต์ความเสียหายต่อคู่แข่ง โดยทำให้พวกเขากระเด็นออกไปเมื่อถูกโจมตี และน็อกพวกเขาให้ออกจากสนามแข่งขัน เพื่อช่วยให้ผู้เล่นในระหว่างการต่อสู้ จะมีไอเทมที่ปรากฏในสนามแข่งขัน ซึ่งประกอบด้วยไอเทมที่ปรากฏในซีรีส์เกมต่าง ๆ หรือไอเทมที่มีลักษณะเฉพาะอยู่ใน"ซูเปอร์สแมชบราเธอร์ส" โดยไอเทมเหล่านี้คือ สแมชบอล ซึ่งเป็นไอเทมที่ช่วยให้ผู้เล่นเรียกการโจมตีด้วยสแมชแอทแทคที่ทรงพลังและมีลักษณะเฉพาะ และแอสซิสต์โทรฟี ซึ่งได้เรียกตัวละครวิดีโอเกมอื่น ๆ เข้าสู่สนามเพื่อโจมตีคู่แข่งหรือให้ความช่วยเหลือในรูปแบบอื่น ๆ ซึ่งได้นำมาใช้ใน"ซูเปอร์สแมชบราเธอร์บรอวล์" ที่เป็นเกมภาคก่อนหน้า เช่นเดียวกับรุ่นก่อน "ซูเปอร์สแมชบราเธอร์ส" จะสามารถทำการสะสมถ้วยรางวัลในเกมโดยขึ้นอยู่กับตัวละครหรือไอเทมต่าง ๆ ที่พบเห็นได้ในเกมจากแหล่งอื่นของนินเท็นโด แต่ละด่านจะมีทางเลือกในรูปแบบโอเมกา ซึ่งจะแทนที่โดยแผนผังของด่านแบบผิวเรียบและขจัดสิ่งที่เป็นอันตรายในสนามแข่งขันออกทั้งหมด ในบางด่าน การรวบรวมถ้วยรางวัล รวมถึงแอสซิสต์โทรฟีจะมีลักษณะเฉพาะในแต่ละเวอร์ชัน โดยองค์ประกอบในระบบวียูส่วนใหญ่จะนำมาจากเกมคอนโซล ส่วนระบบ 3ดีเอส ส่วนใหญ่จะนำมาจากเกมมือถือ ซึ่งทั้งสองเวอร์ชันจะมีด่านที่เคยปรากฏในภาคก่อนของซีรีส์
จังหวัดฮึงเอียน

ฮึงเอียน  เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม ครอบคลุมพื้นที่ 930.22 ตร.กม. (359.2 ตร.ไมล์) โดยมีประชากรมากกว่า 1 ล้านคนในปี 2562 ฮึงเอียน มีลักษณะของจังหวัดสามเหลี่ยมปากแม่น้ำกล่าวคือมีภูมิประเทศที่ราบเรียบไม่มีเนินเขาและภูเขา โดยมีพื้นที่เกษตรกรรม 61,037 เฮกตาร์ โดย 55,645 เฮกตาร์ (91%) สำหรับการเพาะปลูกต่อปี และส่วนที่เหลือสำหรับการเพาะปลูกไม้ยืนต้น การเลี้ยงปลา การเพาะปลูกเฉพาะทาง และวัตถุประสงค์อื่นๆ พื้นที่ธรรมชาติที่ไม่ได้ใช้ประโยชน์มีประมาณ 7,471 เฮกตาร์ ซึ่งทั้งหมดมีไว้สำหรับการผลิตและพัฒนาการเกษตร
ฮึงเอียนมีแหล่งน้ำจืดที่อุดมสมบูรณ์เพราะล้อมรอบด้วยแม่น้ำห่งและแม่น้ำหล็วก แหล่งน้ำใต้ดินยังอุดมสมบูรณ์ด้วยสำรองขนาดใหญ่ อีกทั้งมีเหมืองน้ำใต้ดินขนาดมหึมาที่มีน้ำสำรองหลายล้านลูกบาศก์เมตร ซึ่งไม่เพียงแต่สามารถจัดหาน้ำสำหรับการพัฒนาอุตสาหกรรมและการบริโภคประจำวันในเมืองเท่านั้น แต่ยังสามารถจ่ายน้ำขนาดใหญ่ ปริมาณน้ำสำหรับท้องที่ข้างเคียง
แหล่งลิกไนต์ของ ฮึงเอียน ซึ่งเป็นส่วนหนึ่งของลุ่มน้ำสีน้ำตาลในสามเหลี่ยมปากแม่น้ำแดงและมีปริมาณสำรอง 30 พันล้านตัน ยังไม่ถูกใช้ประโยชน์ อย่างไรก็ตาม มีศักยภาพสูงในการพัฒนาอุตสาหกรรมเหมืองแร่ ตอบสนองความต้องการด้านพลังงานของตลาดในประเทศและการส่งออก
ประวัติ.
เป็นที่อยู่อาศัยมาตั้งแต่สมัยราชวงศ์ ห่งบ่าง โดยปรากฏหลักฐานการอยู่อาศัยมาแต่โบราณ 
การล่าอาณานิคมของฝรั่งเศส.
ชื่อ ฮึงเอียน ปรากฏอย่างเป็นทางการในสารบบของประเทศในปี 1831 ด้วยเหตุนี้ ก่อนการยึดครองเวียดนามของฝรั่งเศส ฮึงเอียน จึงเป็นจังหวัดที่ตั้งอยู่สองฝั่งของแม่น้ำ Luộc ตั้งแต่ก่อตั้ง อาณาเขตของจังหวัดมีการเปลี่ยนแปลงหลายครั้ง
ศัพทมูลวิทยา.
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 興安 ซึ่งแปลว่า "ความเจริญรุ่งเรืองและความสงบสุข"
ลักษณะภูมิอากาศ.
เช่นเดียวกับจังหวัดอื่นๆ ในสามเหลี่ยมปากแม่น้ำแดง ฮึงเอียน ได้รับผลกระทบจากสภาพอากาศมรสุมเขตร้อนที่ร้อนและชื้น ทุกปีในจังหวัดจะมีฤดูร้อนและฤดูหนาวแยกเป็นสองฤดู ดวงอาทิตย์ส่องแสงโดยเฉลี่ย 1,519 ชั่วโมงต่อปี และจำนวนวันที่มีแดดเฉลี่ยต่อเดือนคือ 24 วัน อุณหภูมิเฉลี่ยอยู่ที่ 23.2 °C ในฤดูร้อนและ 16 °C ในฤดูหนาว
ปริมาณน้ำฝนเฉลี่ยอยู่ระหว่าง 1,450 มิลลิเมตร (57 นิ้ว) ถึง 1,650 มิลลิเมตร (65 นิ้ว) และปริมาณน้ำฝนตั้งแต่เดือนพฤษภาคมถึงเดือนตุลาคมมีสัดส่วนสูงถึง 70% ของปริมาณน้ำฝนทั้งหมดทั้งปี ความชื้นในอากาศเฉลี่ย 86%; ระดับความชื้นสูงสุดคือ 92% ในขณะที่ระดับต่ำสุดคือ 79%
เขตการปกครอง.
จังหวัดฮึงเอียนแบ่งเขตการปกครองออกเป็น 1 นครและ 9 อำเภอ ได้แก่
อาหารสิงคโปร์

อาหารสิงคโปร์ เป็นตัวบ่งชี้ความหลากหลายทางชาติพันธุ์ในสิงคโปร์ ซึ่งเดิมเป็นส่วนหนึ่งของมาเลเซีย และได้มีปฏิสัมพันธ์ทางวัฒนธรรมมานานนับศตวรรษ อาหารได้รับอิทธิพลจากชาวพื้นเมืองมลายู ชาวจีน อินโดนีเซีย เปอรานากัน วัฒนธรรมตะวันตกซึ่งมาจากอังกฤษ และกลุ่มที่ได้รับอิทธิพลโปรตุเกสซึ่งเรียกชาวคริสตัง อิทธิพลจากพื้นที่อื่น ๆ เช่น ศรีลังกา ไทย ฟิลิปปินส์ และตะวันออกกลาง พบในอาหารพื้นเมืองเช่นกัน ในสิงคโปร์ อาหารถือเป็นสิ่งสำคัญ ในการกำหนดเอกลักษณ์ของชาติและความเป็นหนึ่งเดียว ซึ่งในสิงคโปร์ การพบปะและรับประทานอาหารระหว่างวัฒนธรรมเป็นเรื่องปกติ อาหารสิงคโปร์ได้รับการส่งเสริมเพื่อดึงดูดนักท่องเที่ยว รัฐบาลสิงคโปร์ได้จัดเทศกาลอาหารสิงคโปร์ในเดือนกรกฎาคมเพื่อส่งเสริมอาหารสิงคโปร์
สิงคโปร์เป็นประเทศเล็กที่มีประชากรหนาแน่นมาก ที่ดินเป็นทรัพยากรสำคัญที่จำเป็นสำหรับอุตสาหกรรมและที่อยู่อาศัย ผลิตภัณฑ์และเครื่องปรุงส่วนใหญ่นำเข้ามา แม้ว่าจะมีกลุ่มเกษตรกรขนาดเล็กที่ปลูกผัก ผลไม้ หรือสัตว์ปีกและปลา เนื่องจากสิงคโปร์ตั้งอยู่บนเส้นทางการค้าที่สำคัญ จึงสามารถพบผลิตภัณฑ์และเครื่องปรุงทั่วโลกได้ที่นี่
อาหารหลักและของว่าง.
อาหารจีน.
อาหารส่วนใหญ่ที่เข้ามายังสิงคโปร์มาจากผู้อพยพจากจีนตอนใต้รุ่นแรก ๆ (ฮกเกี้ยน แต้จิ๋ว ฮากกา และไหหลำ) และมีการปรับปรุงให้เข้ากับเครื่องปรุงในท้องถิ่น และรับอิทธิพลจากอาหารมลายู อินเดีย และอื่นๆเข้ามา อาหารจีนในสิงคโปร์จะได้รับอิทธิพลจากอาหารจีนฮกเกี้ยน แต้จิ๋ว ไหหลำ กวางตุ้ง ซึ่งเป็นกลุ่มประชากรหลักของชาวจีนในสิงคโปร์ ชื่อของอาหารจีนส่วนใหญ่ในสิงคโปร์ ได้มาจากสำเนียงทางจีนตอนใต้ โดยภาษาจีนฮกเกี้ยนเป็นสำเนียงที่ใช้มากที่สุด และการออกเสียงยังต่างไปตามสำเนียงย่อยของท้องถิ่นนั้น ๆ ด้วย เช่น "โงเฮี่ยว" (五香) เป็นการออกเสียงของภาษาจีนฮกเกี้ยนในฉางโจว ตัวอย่างอาหารในกลุ่มนี้ ได้แก่
อาหารมลายู.
เป็นอาหารที่ได้รับอิทธิพลจากอาหารของชาวมลายูในคาบสมุทรมลายู เกาะสุมาตรา เกาะชวาและหมู่เกาะรีเยา เครื่องเทศและกะทิเป็นเครื่องปรุงที่พบได้โดยทั่วไป แต่ก็จะใช้เครื่องปรุงของชาวจีน เช่นเต้าหู้ ด้วย ชาวจีนและชาวทมิฬได้นำอาหารของชาวมลายูไปประยุกต์เช่นกัน 
อาหารอินเดีย.
เช่นเดียวกับอาหารสิงคโปร์ประเภทอื่น อาหารสิงคโปร์แบบอินเดียได้รับอิทธิพลจากกลุ่มวัฒนธรรมหลายกลุ่ม อาหารจากอินเดียเหนือและอินเดียใต้สามารถพบได้ทั้งสองแบบในสิงคโปร์
อาหารข้ามวัฒนธรรม.
มีอาหารในกลุ่มนี้หลายชนิดที่เป็นอาหารลูกผสมหรืออาหารหลายวัฒนธรรม
อาหารทะเล.
อาหารสิงคโปร์ใช้อาหารทะเลหลายชนิดทั้งปลา หมึก ปู กุ้งมังกร หอย และหอยนางรม อาหารทะเลยอดนิยมได้แก่
ผลไม้.
ผลไม้เขตร้อนหลายชนิดพบได้ตลอดปี ส่วนใหญ่นำเข้าจากประเทศเพื่อนบ้าน ที่รู้จักกันดี ได้แก่ ทุเรียน มังคุด ขนุน ลิ้นจี่ เงาะ และสับปะรด ผลไม้เหล่านี้ ใช้เป็นส่วนผสมของอาหารได้ เช่น ขนมใส่น้ำแข็ง หมูเปรี้ยวหวาน และสลัด เช่น โรยัก
ขนมหวาน.
ขนมหวานในสิงคโปร์มีประวัติความเป็นมาที่หลากหลาย ตัวอย่าง ได้แก่
เครื่องดื่ม.
เครื่องดื่มที่เป็นที่นิยมในสิงคโปร์ ได้แก่
อีบูเปอร์ตีวี

อีบูเปอร์ตีวี  หรือโลกมาตา เป็นสัญลักษณ์ประจำชาติของอินโดนีเซีย ในนิทานเรื่อง ตานะฮ์ไอร์ (แผ่นดินและน้ำ) ในยุคก่อนประวัติศาสตร์ ชนเผ่าในหมู่เกาะอินโดนีเซียมักจะมีนิทานเกี่ยวกับวิญญาณธรรมชาติและแม่ผู้ให้ชีวิต เทวีศักดิ์สิทธิ์ในธรรมชาติ หลังการเข้ามาของศาสนาฮินดู เทวีศักดิ์สิทธิ์นั้นได้กลายเป็นพระแม่ปฤถวี เทวีผู้เป็นแม่ในศาสนาฮินดู เทวีแห่งโลก ต่อมาจึงได้ชื่อว่าเปอร์ตีวีในอินโดนีเซีย
เปอร์ตีวีเป็นชื่อที่นิยมใช้ในเพลงและบทกวีของอินโดนีเซีย เช่นเพลงอีบูเปอร์ตีวี เพลงอินโดเนซียาปูซากา ในเพลงชาติของอินโดนีเซีย (อินโดเนซียารายา) ท่อนที่ว่า "จาดี ปันดู อีบูกู" เป็นท่อนที่อ้างถึงอีบูเปอร์ตีวีในฐานะแม่ของชาวอินโดนีเซีย แต่รูปปั้นและภาพของเทวีองค์นี้หายากมาก
อีบูเปอร์ตีวี (เพลง)

อีบูเปอร์ตีวี  เป็นเพลงปลุกใจที่เป็นที่นิยมในอินโดนีเซีย ไม่ทราบนามผู้แต่ง แต่งขึ้นประมาณ พ.ศ. 2493-2503 เนื้อเพลงกล่าวถึงเทวีอีบูเปอร์ตีวี ซึ่งเป็นสัญลักษณ์ประจำชาติของอินโดนีเซียหรือในฐานะแม่ของประเทศ เพลงนี้ใช้ร้องในกลุ่มเด็กอินโดนีเซียทั้งนักเรียนประถมศึกษาและมัธยมศึกษา หรือบรรเลงในการเฉลิมฉลองเอกราชของอินโดนีเซีย 
เนื้อร้องภาษาอินโดนีเซีย.
ท่อนแรก:<br>
Kulihat ibu pertiwi
Sedang bersusah hati
Air matamu berlinang
Mas intanmu terkenang
Hutan gunung sawah lautan
Simpanan kekayaan
Kini ibu sedang lara
Merintih dan berdoa
ท่อนที่สอง:<br>
Kulihat ibu pertiwi
Kami datang berbakti
Lihatlah putra-putrimu
Menggembirakan ibu
Ibu kami tetap cinta
Putramu yang setia
Menjaga harta pusaka
Untuk nusa dan bangsa
แอนิมัลส์ (เพลงมารูนไฟฟ์)

แอนิมัลส์  เป็นเพลงของวงป็อปร็อกอเมริกัน มารูนไฟฟ์ ออกจำหน่ายวันที่ 22 สิงหาคม ค.ศ. 2014 เป็นซิงเกิลที่สองของสตูดิโออัลบั้มลำดับที่ห้า "ไฟฟ์" เพลงเขียนโดยแอดัม เลอวีน, เบนนี บลังโก และเชลล์แบ็ก โดยเชลล์แบ็กทำหน้าที่เป็นโปรดิวเซอร์ด้วย
วิดีโอเนื้อเพลงออกเผยแพร่วันที่ 22 สิงหาคม ค.ศ. 2014 ทางช่องวีโว มีตัวอย่างเพลง "แอนิมัลส์" แฝงอยู่ในโฆษณารถยนต์เกีย โซล เผยแพร่วันที่ 21 สิงหาคม ค.ศ. 2014 เพลงมีให้ดาวน์โหลดฟรีในเว็บไซต์ของเกียเป็นเวลาจำกัดหลังโฆษณาเปิดตัว เพลงขึ้นสูงสุดที่อันดับที่สามบนชาร์ตบิลบอร์ดฮอต 100 กลายเป็นซิงเกิลที่ 10 ที่ติดสิบอันดับแรกบนชาร์ต
เพลงฉบับทำดนตรีใหม่ออกจำหน่ายในวันที่ 29 กันยายน ค.ศ. 2014 ร้องร่วมกับเจ.โคล
โรงเรียนตานีวิทยา

โรงเรียนตานีวิทยา เรียกตามชื่อตำบลตานี โดยเพิ่มคำว่าวิทยาต่อท้าย ตั้งอยู่หมู่ที่ 9 บ้านเดื่อพัฒนา ถนนโชคชัย-เดชอุดม ตำบลตานี อำเภอปราสาท จังหวัดสุรินทร์ มีเนื้อที่ 39 ไร่ 2 งาน 26 ตารางวา
ประวัติ.
มีนายสุรชิต พิศวง เป็นครูใหญ่ ตั้งแต่วันที่ 1 สิงหาคม พ.ศ. 2532 ถึง วันที่ 13 สิงหาคม พ.ศ. 2536
ลักษณะพื้นที่.
ปัจจุบันโรงเรียนตานีวิทยา ตั้งอยู่บนพื้นที่สาธารณประโยชน์ บ้านเดื่อพัฒนา ตำบลตานี อำเภอปราสาท จังหวัดสุรินทร์ มีพื้นที่ 39 ไร่ 2 งาน 26 ตารางวา ติดทางหลวงแผ่นดิน หมายเลข 24 ถนนโชคชัย – เดชอุดม ระหว่างกิโลเมตรที่ 124 –125 เป็นโรงเรียนที่อยู่ห่างจากบ้านเดื่อพัฒนาประมาณ 1 กิโลเมตร
วอลเลย์บอลเวิลด์ลีก 2001

วอลเลย์บอลเวิลด์ลีก 2001 เป็นครั้งที่ 12 ของการแข่งขันวอลเลย์บอลชายประจำปีระดับนานาชาติ มีทั้งหมด 16 ประเทศ ระหว่างวันที่ 11 พฤษภาคม – 30 มิถุนายน รอบชิงชนะเลิศจะถูกจัดขึ้นในคาโตวีตเซ, ประเทศโปแลนด์
อันดับการแข่งขัน.
<templatestyles src="Col-begin/styles.css"/>
รายชื่อภาพยนตร์ไทย พ.ศ. 2558

บบรางวัลภาพยนตร์ไทยประจำปี พ.ศ. 2558/2015
รายชื่อภาพยนตร์ไทย ที่ออกฉายครั้งแรกในปี พ.ศ. 2558/2015 เรียงตามวันฉาย และเป็นปีสุดท้ายที่ปริ้นท์ฟิล์ม 35 มม. ฉายคู่กับไฟล์ดิจิตัล DCP ในบางเรื่อง
ช่วงเสียง

ในคีตวิทยา ช่วงเสียง  ของเครื่องดนตรี หมายถึง ระยะห่างระหว่างระดับเสียงที่ต่ำสุดไปจนถึงสูงสุดที่จะสามารถเล่นได้ในเครื่องดนตรีนั้น ๆ ทั้งนี้สำหรับช่วงเสียงของทำนองคำร้อง จะเรียกว่า ช่วงเสียงร้อง หากจะอธิบายโดยง่าย ช่วงเสียงหมายถึงจำนวนโน้ตดนตรีระหว่างโน้ตตัวล่างสุดและตัวบนสุดนั่นเอง
ช่วงเสียง ยังสามารถจำแนกออกได้เป็นหลายความหมายย่อย ๆ คือ
ทองเดือนห้า

ทองเดือนห้า (ชื่อวิทยาศาสตร์: "Erythrina stricta") เป็นไม้ยืนต้น เมื่อออกดอกจะผลัดใบ เปลือกลำต้นหนา มีหนามสั้น ดอกสีแดงสด ออกเป็นช่อที่ปลายกิ่ง ผลเป็นฝักทรงกระบอก
สรุปเหรียญเอเชียนบีชเกมส์ 2014

สรุปเหรียญเอเชียนบีชเกมส์ 2014 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนบีชเกมส์ 2014 ในภูเก็ต ประเทศไทย ตั้งแต่วันที่ 14 พฤศจิกายน ถึง 23 พฤศจิกายน พ.ศ. 2557
ตารางสรุปเหรียญรางวัล.
<onlyinclude>#เปลี่ยนทาง ประเทศเจ้าภาพ ประเทศไทย
</onlyinclude>
ขี้หนอนเถา

ขี้หนอนเถา (ชื่อวิทยาศาสตร์: "Cajanus scarabaeoides") เป็นพืชในวงศ์ Fabaceae เป็นไม้เลื้อย มีขนตามลำต้นและกิ่งก้าน ดอกสีเหลือง ออกเป็นกระจุกตามซอกใบ ทั้งต้นต้มน้ำดื่มแก้นิ่ว
สีครีม

<ns>10</ns>
 <id>28064</id>
 <redirect title="แม่แบบ:กล่องข้อมูล สี" />
 <revision>
 <id>116706</id>
 <timestamp>2006-02-26T21:51:18Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>116706</origin>
 <model>wikitext</model>
 <format>text/x-wiki</format>
สีครีม  เป็นสีของครีมที่ผลิตจากวัวที่กินพืชที่อุดมไปด้วยสารแคโรทีนอยด์สีเหลืองในทุ่งหญ้าเลี้ยงสัตว์ สารบางตัวจะรวมตัวกับแสง ให้โทนสีเหลืองจนถึงสีขาว สีครีมจัดรวมอยู่กับดินสอสีสีเหลือง เช่นเดียวกับสีชมพูทีจัดรวมอยู่กับสีแดง หากนำสีเหลืองและสีขาวมาผสมกันจะเกิดเป็นสีครีมขึ้นมา
การใช้คำว่า "ครีม" (cream) เป็นชื่อสีมีบันทึกครั้งแรกในอังกฤษในปี ค.ศ. 1590
ไฟเดือนห้า

ไฟเดือนห้า ชื่อวิทยาศาสตร์: "Asclepias curassavica" เป็นพืชในวงศ์ Apocynaceae เป็นไม้ล้มลุก ใบเดี่ยว สีเขียวสด ดอกช่อ สีแดงอมส้ม กลีบดอกพับงอ ก้านช่อดอกมีขนสั้นนุ่มปกคลุม ผลรูปกระสวยยาว แห้งแตก เมล็ดรูปไข่ ยาว ถ้ารับประทานจะส่งผลต่อกล้ามเนื้อหัวใจ ทำให้เป็นอัมพาตและเสียชีวิตได้
กีฬาจักรวรรดิอังกฤษ 1930

กีฬาจักรวรรดิอังกฤษ 1930 (;) เป็นการแข่งขันกีฬาจักรวรรดิอังกฤษ ครั้งที่ 1 จัดขึ้นที่แฮมิลตัน, รัฐออนแทรีโอ, ประเทศแคนาดา
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
กีฬา.
<templatestyles src="Col-begin/styles.css"/>
วิทยาลัยนานาชาติ มหาวิทยาลัยขอนแก่น

วิทยาลัยนานาชาติ มหาวิทยาลัยขอนแก่น  เป็นส่วนราชการไทยระดับวิทยาลัย สังกัดมหาวิทยาลัยขอนแก่น ถูกจัดตั้งตามแผนยุทธศาตร์มหาวิทยาลัยขอนแก่น โดยมีวัตถุประสงค์ที่จะเป็นศูนย์การศึกษาระดับนานาชาติชั้นนำในประเทศในแถบภาคตะวันออกเฉียงเหนือ และในระดับภูมิภาคอาเซียน โดยมุ่งเน้นรูปแบบการเรียนการสอนแบบผสมผสานทั้งภาคทฤษฏีและปฏิบัตินักศึกษาไทย จีน เกาหลี ไต้หวันและประเทศอื่น ๆ ในแถบภูมิภาคลุ่มน้ำโขง จะได้มีโอกาสในการเรียนรู้แลกเปลี่ยนประสบการณ์วัฒนธรรมที่หลากหลายและแตกต่างกัน รวมทั้งการศึกษาดูงานและฝึกงานทั้งภายในประเทศและต่างประเทศ
ประวัติ.
วิทยาลัยนานาชาติ มหาวิทยาลัยขอนแก่น เริ่มเปิดรับนักศึกษาครั้งแรก เมื่อปี 2551 มีนักศึกษาต่างประเทศในปัจจุบันแถบทวีปยุโรป ได้แก่ ชาวฟินแลนด์ เยอรมัน เดนมาร์ค ทางทวีปอเมริกา ได้แก่ชาวแคนาดา สหรัฐอเมริกา ส่วนนักศึกษาที่มาจากประเทศเพื่อนบ้าน ได้แก่ เวียตนาม กำพูชา ลาว พม่า จีน นอกจากนี้มีมาจาก บราซิล อเมริกาใต้ แกมเบียร์ ออสเตรเลีย ภูฏาน ญี่ปุ่น ทำให้บรรยากาศการเรียนการสอนเป็นแบบนานาชาติ ส่วนอาจารย์ผู้สอน มาจาก สหรัฐอเมริกา อังกฤษ ออสเตรเลีย ฮอลแลนด์ นิวซีแลนด์ แคนาดา นอกจากนั้นมีมาจาก ญี่ปุ่น ฟิลิปปินส์และอาจารย์ชาวไทย
วิสัยทัศน์ วิทยาลัยนานาชาติ มหาวิทยาลัยขอนแก่น เป็นองค์กรในกำกับของมหาวิทยาลัยขอนแก่น ที่มีมาตรฐานสากลในด้านการผลิตบัณฑิตหลักสูตรภาษาอังกฤษที่สามารถประยุกต์ความรู้ความสามารถ ทักษะมาใช้ได้อย่างเหมาะสมในวิชาชีพ เป็นประโยชน์แก่สังคม และเป็นที่ยอมรับทั้งในระดับประเทศ และภูมิภาคเอเชีย<br>
พันธกิจ วิทยาลัยนานาชาติ มหาวิทยาลัยขอนแก่น เป็นองค์กรที่มุ่งผลิตบัณฑิตที่มีคุณภาพทั้งด้านความรู้ ความสามารถในวิชาการ ทักษะชีวิตที่จำเป็น ทัศนคติในการดำเนินชีวิต เรียนรู้ ซาบซึ้ง ความสัมพันธ์ต่างวัฒนธรรม และการสนับสนุนความสัมพันธ์ตางวัฒนธรรมเพื่อการพัฒนาประเทศที่ยั่งยืน<br>
วัตถุประสงค์ จัดการศึกษาและการเรียนการสอนหลักสูตรนานาชาติระดับปริญญาตรีสอนรายวิชาศึกษาทั่วไป (General Education Courses) ในหลักสูตรนานาชาติ ของมหาวิทยาลัยร่วมมือทางวิชาการด้านการเรียนการสอนหลักสูตรนานาชาติ กับหน่วยงานอื่น สถาบันศึกษาทั้งภาครัฐและเอกชน ทั้งในและต่างประเทศ<br>
โอกาสในการทำงาน บัณฑิตที่สำเร็จการศึกษาจากวิทยาลัยนานาชาติ จะมีโอกาสในในอนาคตในด้านต่าง ๆ ทั้งการศึกษาต่อ และ ด้านการทำงาน เช่น โอกาสในการปฏิบัติงานในองค์กรระหว่างประเทศ ทั้งภาครัฐ และ เอกชน เช่น กระทรวงการต่างประเทศ สถานทูต ฝ่ายต่างประเทศ กระทรวงศึกษาธิการ กระทรวงแรงงาน กระทรวงอุตสาหกรรม และ อื่น ๆ หน่วยงานเอกชน เช่น องค์กรเอกชนนานาชาติเพื่อพัฒนาชนบท บริษัทระดับชาติ โอกาสในการศึกษาต่อระดับปริญญาโท ในมหาวิทยาลัย ทั้งในและต่างประเทศดำเนินธุรกิจระหว่างประเทศ
คณบดี.
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
ธุรกิจอิเล็กทรอนิกส์

ธุรกิจอิเล็กทรอนิกส์ หรือ ธุรกรรมอิเล็กทรอนิกส์ (Electronic Business; เขียนแบบย่อ E-Business) คือ กระบวนการหรือขั้นตอนในการดำเนินธุรกิจโดยอาศัยเทคโนโลยีเครือข่ายที่เรียกว่าว่าองค์กรเครือข่ายร่วม ในการดำเนินงานเพื่อให้เพิ่มประสิทธิภาพและประสิทธิผลในการทำธุรกิจมากยิ่งขึ้น เทคโนโลยีนี้จะใช้การติดต่อสื่อสารระหว่างกันผ่านช่องทางโครงข่ายโทรคมนาคมจุดมุ่งหมายในการทำธุรกิจอิเล็กทรอนิกส์ นั้นคือ เพื่อสร้างคุณค่าทางธุรกิจมากขึ้นและลดต้นทุนการทำธุรกิจโดยการอาศัยแรงงานคนที่น้อยในการใช้เทคโนโลยีคอมพิวเตอร์ ช่วยให้องค์กรภายนอกและภายในมีการดำเนินงานได้ง่ายมากยิ่งขึ้น อย่างไรก็ตาม E- Business อาจไม่จำเป็นต้องอาศัยเทคโนโลยีอินเทอร์เน็ตหรือเว็บเสมอไป เพียงแต่กระแสความนิยมของอินเทอร์เน็ตได้เข้ามามีบทบาทต่อวิถีชีวิตของมนุษย์มากยิ่งขึ้น จึงทำให้องค์กรต่างๆ นำ E- Business มาใช้ในช่องทางในการขยายขอบเขตของการดำเนินธุรกิจกันมากยิ่งขึ้น
การเตะมุม

การเตะมุมเป็นวิธีการในการเริ่มเล่นใหม่อีกครั้งในเกมฟุตบอลสมาคมเมื่อลูกบอลออกไปนอกเส้นประตูโดยไม่มี การทำ ประตูและถูกสัมผัสครั้งสุดท้ายโดยสมาชิกในทีมป้องกัน การเตะจะต้องเตะจากมุมสนามแข่งขันใกล้กับจุดที่ลูกบอลข้ามเส้นประตูมากที่สุด
ลูกเตะมุมถือเป็นโอกาสในการทำประตู ที่สมเหตุสมผล สำหรับฝ่ายรุก แม้ว่าจะไม่มากเท่ากับการเตะลูกโทษหรือลูกฟรีคิกโดยตรงบริเวณขอบเขตโทษก็ตาม
การเตะมุมที่ทำคะแนนโดยที่ผู้เล่นคนอื่นไม่สัมผัสกัน เรียกว่าประตูโอลิมปิก (Olympico Goal) หรือน้อยกว่าปกติ คือประตู โอลิมปิก
การเตะมุมจะเกิดขึ้นเมื่อลูกบอลข้ามเส้นประตูทั้งหมดนอกกรอบประตู โดยได้รับการสัมผัสครั้งสุดท้ายโดยสมาชิกในทีมที่ป้องกันจุดสิ้นสุดของสนาม สำหรับวัตถุประสงค์ของกฎนี้ ไม่สำคัญว่าการสัมผัสนี้เป็นการจงใจหรือไม่ อนุญาตให้เตะบอลใส่คู่ต่อสู้เพื่อให้ได้ลูกเตะมุม
จะมีการเตะมุมแทนการทำเข้าประตูตัวเองเมื่อลูกบอลเข้าประตูของทีม โดยได้รับการสัมผัสครั้งสุดท้ายโดยสมาชิกทีมป้องกัน ในสถานการณ์ที่เกิดขึ้นไม่บ่อยดังต่อไปนี้ จากการเตะโดยตรง การเตะโทษ (ไม่ว่าโดยตรงหรือโดยอ้อม) การส่งบอลเข้าเล่น การเตะจากประตูหรือการแตะมุมจากลูกบอลที่ดรอป ถ้าผู้เล่นไม่ได้สัมผัสลูกบอลอย่างน้อยสองคน
การเตะมุมจะต้องเตะจากมุมใดก็ตามที่อยู่ใกล้จุดที่ลูกบอลออกนอกการเล่น
วิสุทธิ์ ศรีสุพรรณ

วิสุทธิ์ ศรีสุพรรณ อดีตสมาชิกวุฒิสภา รัฐมนตรีช่วยว่าการกระทรวงการคลัง ในรัฐบาลพลเอกประยุทธ์ จันทร์โอชา กรรมการกฤษฎีกา คณะที่ 5 และเป็นอดีตรักษาราชการแทนปลัดกระทรวงการคลังและอดีตรองปลัดกระทรวงการคลัง
ประวัติ.
วิสุทธิ์ ศรีสุพรรณ เกิดเมื่อวันที่ 21 มกราคม พ.ศ. 2492 เป็นบุตรคนที่ 6 ของนายอุย กับนางไน้ ศรีสุพรรณ มีพี่น้อง 6 คน สำเร็จการศึกษาระดับปริญญาตรีสาขาวิศวกรรมโยธา จากคณะวิศวกรรมศาสตร์ จุฬาลงกรณ์มหาวิทยาลัย และนิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยรามคำแหง ระดับปริญญาโทสาขาเศรษฐศาสตร์ จากมหาวิทยาลัยธรรมศาสตร์ และวิศวกรรมศาสตร์ จากมหาวิทยาลัยลามาร์ ประเทศสหรัฐอเมริกา และผ่านการศึกษาอบรมหลักสูตรวิทยาลัยป้องกันราชอาณาจักร (วปอ.) รุ่นที่ 38
วิสุทธิ์ สมรสกับนางฤดีมน ศรีสุพรรณ (สกุลเดิม เรืองศิริ) มีบุตรสาว 2 คน
การทำงาน.
ราชการ.
วิสุทธิ์ ศรีสุพรรณ เคยรับราชการในสังกัดกระทรวงการคลัง เคยดำรงตำแหน่งผู้ตรวจราชการกระทรวงการคลัง ในปี พ.ศ. 2539-2542 เป็นอธิบดีกรมบัญชีกลาง ในปี พ.ศ. 2542-2545 เป็นผู้อำนวยการสำนักงานเศรษฐกิจการคลัง ในปี พ.ศ. 2545-2546 เป็นอธิบดีกรมธนารักษ์ ในปี พ.ศ. 2546-2550 เป็นอธิบดีกรมสรรพสามิต ในปี พ.ศ. 2550 และอธิบดีกรมศุลกากรในปีถัดมา จากนั้นในปี พ.ศ. 2552 ได้รับตำแหน่งรองปลัดกระทรวงการคลัง ในปีเดียวกันนั้นเขาได้รับมอบหมายให้ปฏิบัติหน้าที่รักษาการแทนปลัดกระทรวงการคลัง ระหว่างวันที่ 22 พฤษภาคม พ.ศ. 2552 ถึง 11 มิถุนายน พ.ศ. 2552 
แทนนายศุภรัตน์ ควัฒน์กุล ซึ่งลาออกจากราชการตั้งแต่วันที่ 22 พฤษภาคม พ.ศ. 2552 โดยมีนายกรณ์ จาติกวณิช เป็นผู้เสนอชื่อ และยังมีความสนิทสนมกับนายกอร์ปศักดิ์ สภาวสุ รองนายกรัฐมนตรีด้านเศรษฐกิจอีกด้วย
กระทั่งในเดือนมิถุนายน พ.ศ. 2552 เขาได้รับแต่งตั้งให้เป็นอธิบดีกรมศุลกากร โดยตำแหน่งปลัดกระทรวงการคลัง ได้มีการแต่งตั้งนายสถิตย์ ลิ่มพงศ์พันธุ์ ให้ดำรงตำแหน่งดังกล่าวแทน
งานการเมือง.
ในปี พ.ศ. 2557 เขาได้รับแต่งตั้งเป็นที่ปรึกษารัฐมนตรีว่าการกระทรวงการคลัง (นายสมหมาย ภาษี) ในรัฐบาลของพลเอก ประยุทธ์ จันทร์โอชา ต่อมาในเดือนพฤศจิกายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงการคลัง
เขาได้รับแต่งตั้งเป็นสมาชิกวุฒิสภา ในปี 2562 และได้ลาออกในปี 2565
งานธุรกิจ.
วิสุทธิ์ ศรีสุพรรณ เป็นกรรมการบริษัท พฤกษา เรียสเอสเตท จำกัด (มหาชน) ตั้งแต่ปี พ.ศ. 2553 จนถึงปี พ.ศ. 2557
เจ้าฟ้าจูนญุน

เจ้าฟ้าจูนญุน  เป็นพระโอรสของเจ้าชายกะนอง ประสูติเมื่อ พ.ศ. 2401 เมื่ออังกฤษเข้ายึดมัณฑะเลย์นั้น ทรงผนวชเป็นพระภิกษุ และทรงลาผนวชเมื่อพ.ศ. 2429 หลังจากลาผนวช พระองค์ได้ออกมารวบรวมผู้คนเพื่อต่อต้านอังกฤษ ตั้งฐานที่มั่นที่ชเวโบ กลุ่มของพระองค์ได้ปะทะกับทหารอังกฤษที่ยวะทอง สังหารทหารอังกฤษได้ 3 นาย และเข้าตีสะกายจนทหารอังกฤษต้องถอยออกจากเมืองและเสียชีวิต 1 นาย แต่ในระหว่างที่ประทับที่ชเวโบนี่เอง เจ้าฟ้าจูนญุนถูกหักหลัง มีคนร้ายลอบยิงพระองค์จนสิ้นพระชนม์
จิตติ สุจริตกุล

จิตติ สุจริตกุล (4 มีนาคม พ.ศ. 2451 – 25 มิถุนายน พ.ศ. 2513) อดีตรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร และอดีตปลัดกระทรวงการต่างประเทศ เป็นพระอนุชาใน สมเด็จพระนางเจ้าอินทรศักดิศจี พระวรราชชายา ในรัชกาลที่ 6
ประวัติ.
จิตติ สุจริตกุล เกิดเมื่อวันที่ 4 มีนาคม พ.ศ. 2450 ที่ตำบลบางสะแก อำเภอบางยี่เรือ จังหวัดธนบุรี เป็นบุตรเจ้าพระยาสุธรรมมนตรี (ปลื้ม สุจริตกุล) กับท่านผู้หญิงกิมไล้ สุธรรมมนตรี เป็นบุตรคนที่ ุ6 มีพี่น้องร่วมมารดา 7 คน คือ พระสุจริตสุดา (เปรื่อง สุจริตกุล) พระสุจริตธำรง (สวาส สุจริตกุล) พระพิบูลย์ไอศวรรย์ (เปรียบ สุจริตกุล) สมเด็จพระนางเจ้าอินทรศักดิศจี พระวรราชชายา นายกวดหุ้มแพร (โต สุจริตกุล) และนางปิมปลื้ม บุนนาค
จิตติ สุจริตกุล เริ่มเรียนอักษรเลขที่บ้าน จนในปี พ.ศ. 2456 ได้เข้าเรียนวิชาสามัญที่โรงเรียนมัธยมวัดนวลนรดิศ 
จิตติ สุจริตกุล สมรสกับท่านผู้หญิงสุริยนันทนา สุจริตกุล (พระนามเดิม: หม่อมเจ้าสุริยนันทนา สุริยง) พระธิดาลำดับที่ 2 ในพระเจ้าบรมวงศ์เธอ กรมหมื่นไชยาศรีสุริโยภาส มีบุตรชาย คือ นายไกรจิตต์ สุจริตกุล สมรสกับนางพัลลภา หงสกุล มีบุตรสองคนคือ โสภณา และศักดิ์สุริยง สุจริตกุล
ในพ.ศ. 2511 ดำรงตำแหน่ง ปลัดกระทรวงการต่างประเทศ
การทำงาน.
จิตติ สุจริตกุล เคยดำรงตำแหน่งปลัดกระทรวงการต่างประเทศและรองปลัดกระทรวงการต่างประเทศ และได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร ในปี พ.ศ. 2512 จนกระทั่งถึงแก่อนิจกรรม ในขณะยังดำรงตำแหน่งรัฐมนตรี
เครื่องราชอิสริยาภรณ์.
จิตติ สุจริตกุล ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
กีฬาจักรวรรดิอังกฤษ 1934

กีฬาจักรวรรดิอังกฤษ 1934  เป็นการแข่งขันกีฬาจักรวรรดิอังกฤษ ครั้งที่ 2 จัดขึ้นที่ลอนดอน, ประเทศอังกฤษ
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
พันงูเขียว

พันงูเขียว หรือในภาษามลายูเรียกบังกามาลัม (ชื่อวิทยาศาสตร์: "Stachytarpheta jamaicensis") อยู่ในวงศ์ Verbenaceae ชาวโอรังอัซลีในรัฐเปรัก ประเทศมาเลเซีย นำทั้งต้นมาบดกับน้ำใช้รักษาอาการปวดและอักเสบ
บัวชั้น

บัวชั้นหรือว่านจักรพรรดิ ชื่อวิทยาศาสตร์: "Curcuma petiolata" มีชื่อภาษาอังกฤษหลายชื่อคือ jewel of Thailand, Siam tulip, hidden ginger, pastel hidden ginger, hidden lily or queen lily) เป็นพืชในวงศ์ Zingiberaceae และเป็นพืชท้องถิ่นในไทยและมาเลเซีย
 เป็นไม้ล้มลุกมีเหง้าใต้ดิน เนื้อเหง้าสีเหลืองอ่อน ใบเดี่ยว ก้านใบยาว ดอกช่อสีเหลือง ทรงแบบดอกกระเจียว 
ใช้เป็นไม้ประดับ ในทางไสยศาสตร์เชื่อว่าทำให้คงกระพัน ในภาษามลายูเรียกเตอมูปูเตอรี ชาวโอรังอัซลีในรัฐเปรัก ประเทศมาเลเซีย ใช้น้ำคั้นจากเหง้ารักษาโรคกระเพาะอาหาร
ครามป่า

ครามป่า (ชื่อวิทยาศาสตร์: "Indigofera galegoides") เป็นพืชในวงศ์ถั่ว เป็นไม้พุ่มมีขนปกคลุมตามลำต้นและกิ่งก้าน มีใบประกอบ มีดอกเป็นช่อ กลีบดอกสีม่วงอ่อน ผลเป็นฝักทรงกระบอก มีเมล็ด 8-10 เมล็ด ขนเมื่อถูกร่างกายทำให้เป็นผื่นแดง
ฝุ่ง กวาง ทัญ

พลเอก ฝุ่ง กวาง ทัญ (2 กุมภาพันธ์ พ.ศ. 2492 — 11 กันยายน พ.ศ. 2564) 
เป็นอดีตรัฐมนตรีว่าการกระทรวงกลาโหมของเวียดนาม และเป็นผู้นำลำดับที่ 2 ของพรรคคอมมิวนิสต์เวียดนาม เขาเป็นเจ้าหน้าที่ของกองทัพประชาชนเวียดนาม และเป็นสมาชิกของพรรคคอมมิวนิสต์เวียดนาม เขาได้สมัครเข้าเป็นทหารในปี พ.ศ. 2512 และได้ต่อสู้ในสมรภูมิต่าง ๆ ในช่วงสงครามเวียดนาม และได้รับเหรียญกล้าหาญวีรบุรุษแห่งกองทัพประชาชนเมื่อ พ.ศ. 2534 เมื่ออายุได้ 22 ปี ต่อมาได้รับการแต่งตั้งให้เป็นรัฐมนตรีว่าการกระทรวงกลาโหมเมื่อ พ.ศ. 2549
ควน ทวนยก

ควน ทวนยก นักดนตรีไทยพื้นบ้าน และศิลปินแห่งชาติ สาขาศิลปะการแสดง ประจำปี พ.ศ. 2553
ประวัติ.
เกิดเมื่อวันที่ 18 ตุลาคม พ.ศ. 2482 ที่อำเภอสิงหนคร จังหวัดสงขลา บิดาชื่อนายคล้อย ทวนยก มารดาชื่อ นางตั้ง ทวนยก ภรรยาชื่อ นางเจียม ทวนยก มีบุตรชาย 3 คน นายควน ทวนยก จะออกงานแสดงร่วมอยู่กับคณะการละเล่นพื้นบ้านเป็นส่วนใหญ่ ทั้งหนังตะลุงและโนรา รวมทั้งการแสดงร่วมกับคณะนาฏศิลป์วิทยาลัยครูสงขลา เริ่มเป่าปี่เมื่ออายุ 16 ปี (พ.ศ. 2498)
ปัจจุบัน เป็นนายปี่หนังตะลุงให้นายหนังหลายคณะทั้งในจังหวัดสงขลา พัทลุง และจังหวัดนครศรีธรรมราช และภายหลังตั้งแต่ พ.ศ. 2533 เริ่มเป่าปี่มวยอีกประมาณ 40 ครั้ง สำหรับภาคอื่น ๆ นอกจากนี้ ยังแสดงในต่างประเทศอีกด้วย ได้แก่ ประเทศมาเลเซีย ญี่ปุ่น สาธารณรัฐเกาหลี สวิทสเซอร์แลนด์ ฯลฯ นอกจากนี้ นายควน ทวนยก ยังได้สร้างสรรค์ภูมิปัญญาทางด้านดนตรีพื้นบ้านโดยเฉพาะทางด้านปี่หนังตะลุงและปี่โนราที่มีลักษณะโดดเด่นกว่างานสร้างสรรค์อื่น ๆ ในลักษณะเดียวกัน ได้แก่ เพลงประกอบระบำ 50 เพลง การคิดแต่งทำนองการขึ้นปี่ เป็นต้น
กีฬาจักรวรรดิอังกฤษ 1938

กีฬาจักรวรรดิอังกฤษ 1938  เป็นการแข่งขันกีฬาจักรวรรดิอังกฤษ ครั้งที่ 3 จัดขึ้นที่ซิดนีย์, รัฐนิวเซาท์เวลส์, ประเทศออสเตรเลีย
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
ฟาโรห์เซอังค์เอนเร เมนทูโฮเทปิ

เซอังค์เอนเร เมนทูโฮเทปิ  เป็นฟาโรห์แห่งอียิปต์โบราณในสมัยช่วงระหว่างกลางครั้งที่สอง ตามข้อสันนิษฐานของนักไอยคุปต์วิทยา คิม รีฮอล์ต และดาร์เรล เบเกอร์ พระองค์เป็นฟาโรห์พระองค์ที่ห้าแห่งราชวงศ์ที่สิบหกที่มีอำนาจครอบคลุมพื้นที่ธีบส์ในอียิปต์บน หรืออีกข้อสันนิษฐานหนึ่ง โดยเยอร์เกน ฟอน เบ็คเคอราธได้มองว่าพระองค์เป็นฟาโรห์พระองค์ที่ห้าแห่งราชวงศ์ที่สิบเจ็ด
หลักฐานยืนยัน.
ปรากฏหลักฐานยืนยันที่เกี่ยวข้องกับฟาโรห์เมนทูโฮเทปิ คือ จารึกศิลจากคาร์นัก และตราประทับแมลงสคารับที่ไม่ทราบที่มา ซึ่งปรากฏพระนามครองพระราชบัลลังก์ที่สามารถอ่านได้หลากหลาย เช่น "เซวาเอนเร", "เซวัดจ์เอนเร" และ"เซอังค์เอนเร" นอกจากนี้ ค้นพบสฟิงซ์สลักหินปูนของฟาโรห์เมนทูโฮเทปิจำนวนสองชิ้น ซึ่งถูกค้นพบในปี ค.ศ. 1924 ในซากปรักหักพังของศาสนวิหารแห่งฮอรัสในเอ็ฎฟู โดยชิ้นหนึ่งปรากฏพระนาม "เซอังค์เอนเร" และอีกชิ้นหนึ่งปรากฏพระนาม "เมนทูโฮเทปิ" และพระนามของฟาโรห์เมนทูโฮเทปิปรากฏอยู่ในบันทึกพระนามแห่งตูรินในพระนาม "เซอังค์เอนเร"
พระนาม.
การระบุตัวตนของฟาโรห์เมนทูโฮเทปิมีการพัฒนาในช่วงหลายปีที่ผ่านมา โดยที่เยอร์เกน ฟอน เบ็คเคอราธ ได้ระบุว่า พระองค์เป็นฟาโรห์จากราชวงศ์ที่สิบเจ็ดในพระนาม "เมนทูโฮเทปที่ 7" และวอล์ฟกัง เฮล์ก ได้ระบุว่าทรงพระนาม "เมนทูโฮเทปที่ 6" แทน ส่วนการตีความใหม่ของบันทึกพระนามแห่งตูรินโดยรีฮอล์ต โดยให้พระองค์มีพระนามว่า "เซอังค์เอนเร เมนทูโฮเทปิ"
เหตุการณ์ภายในรัชสมัย.
หากการระบุตัวตนของฟาโรห์เมนทูโฮเทปิตามการตีความบันทึกพระนามแห่งตูรินใหม่ของรีฮอล์ตนั้นถูกต้อง มันจะทำให้พระองค์ทรงขึ้นครองราชย์ต่อมาจากฟาโรห์เซคเอมเร สอังค์ทาวี เนเฟอร์โฮเทปที่ 3 และทรงครองราชย์เป็นระยะเวลาเพียงแค่ 1 ปี รัชสมัยอันสั้น ๆ ของฟาโรห์เมนทูโฮเทปินั้น อาจจะมีการเกิดความขัดแย้งอย่างต่อเนื่องกับราชอาณาจักรชาวฮิกซอส ซึ่งปกครองโดยของราชวงศ์ที่สิบห้าแห่งอียิปต์ โดยในช่วงเวลาดังกล่าวนั้นราชวงศ์ที่สิบหกตกอยู่ในตำแหน่งที่อ่อนแอลงและปกครองมากกว่าอาณาเขตเมืองธีบส์เล็กน้อย ในจารึกศิลาของพระองค์จาก ศาสนวิหารแห่งคาร์นัก พระองค์ได้ทรงกล่าวอย่างเน้นย้ำว่า: "ข้าพเจ้าเป็นฟาโรห์ในธีบส์ นี่คือเมืองของข้าพเจ้า" และเรียกเมืองธีบส์ว่า "นายหญิงแห่งแผ่นดินทั้งปวง นครแห่งชัยชนะ" พระองค์ทรงพูดถึงการขับไล่กลับไปยัง "ดินแดนต่างประเทศ" อาจเป็นคำสละสลวยสำหรับชาวฮิกซอสหรือสำหรับชาวนิวเบีย อำนาจทางทหารของฟาโรห์เมนทูโฮเทปิถูกเน้นย้ำ โดยฟาโรห์ทรงเปรียบพระองค์เองได้กับเทพีเซคเมตที่สังหารศัตรูด้วยลมปราณแห่งเพลิง ต่อมาฟาโรห์เนบิไรรอที่ 1 ได้ทรงขึ้นมาครองราชย์ต่อจากพระองค์ โดยปกครองเหนืออาณาเขตอียิปต์บนนานกว่า 25 ปี
ฟาโรห์เซเมนเร

เซเมนเร (หรือเรียกอย่างอื่นว่า สเมนเร หรือ เซเมนเอนเร) เป็นฟาโรห์แห่งอาณาจักรอียิปต์โบราณจากราชวงศ์ที่สิบหก ซึ่งปกครองอยู่ที่เมืองธีบส์ในสมัยช่วงระหว่างกลางครั้งที่ 2 และเป็นผู้สืบทอดพระราชบัลลังก์ต่อจากฟาโรห์เนบอิร์อาวที่ 2 ผู้ซึ่งมีความคลุมเครืออย่างมาก พระองค์ทรงครองราชย์ระหว่าง 1601 ถึง 1600 ปีก่อนคริสตกาล (คิม ริโฮลต์) หรือในช่วง 1580 ปีก่อนคริสตกาล (เดตเลฟ ฟรังเคอ) หรือพระองค์เป็นฟาโรห์จากราชวงศ์ที่สิบหก (รีฮอล์ต) หรือราชวงศ์ที่สิบเจ็ดแห่งอียิปต์ (ฟรังเคอ)
ปรากฏเพียงแค่พระนามครองพระราชบัลลังก์ของพระองค์เท่านั้น โดยสลักอยู่บนหัวขวานทองสัมฤทธิ์ที่ไม่ทราบที่มา ปัจจุบันอยู่ในพิพิธภัณฑ์เพตรี กรุงลอนดอน (UC30079) พระนามของพระองค์อาจจะปรากฏอยู่ในบันทึกพระนามแห่งตูริน (คอลัมน์ที่ 11 บรรทัดที่ 7) ด้วย
หลังจากพระองค์เสด็จสวรรคตก็มีผู้สืบทอดตำแหน่งโดยฟาโรห์เซยูเซอร์เอนเร เบบิอังค์ ที่ทิ้งร่องรอยของการโครงการการสร้างต่างๆ และขุดเหมืองแร่ในรัชสมัยของพระองค์มากกว่าฟาโรห์พระองค์อื่นในราชวงศ์ที่สิบหก ยกเว้นฟาโรห์ดเจฮูติ
ฟาโรห์เบบิอังค์

ฟาโรห์เซยูเซอร์เอนเร เบบิอังค์ เป็นฟาโรห์ชาวพื้นเมืองแห่งอียิปต์โบราณจากราชวงศ์ที่สิบหก พระองค์ปกครองอียิปต์ในสมัยช่วงระหว่างกลางที่สอง ตามความคิดเห็นของคิม ริโฮลต์ที่ว่าพระองค์เป็นผู้ที่ขึ้นมาครองราชบัลลังก์ต่อจากฟาโรห์เซเมนเร พระองค์ทรงครองราชย์เป็นระยะเวลา 12 ปี ตามที่ระบุไว้ในบันทึกพระนามแห่งตูริน (คอลัมน์ที่ 11 บรรทัดที่ 8)
ฟาโรห์เซเคมเร เชดวาสต์ หรือฟาโรห์เปปิที่ 3 อาจจะเป็นผู้ที่สืบทอดพระราชบัลลังก์ต่อจากพระองค์
หลักฐานยืนยัน.
พระองค์เป็นที่ทราบกันโดยหลักมาจากจารึกศิลา ที่พบในเฌเบล เซอิต ซึ่งได้ยืนยันถึงกิจกรรมการทำเหมืองที่ดำเนินการในบริเวณนี้โดยทะเลแดงในรัชสมัยของพระองค์ และหลงเหลือพระนามของพระองค์ "เซยูเซอร์เอนเร" และพระนาม "เบบิอังค์" ไว้ จารึกศิลาได้บันทึกพระราชกรณียกิจของฟาโรห์พระองค์นี้ในเหมืองกาเลนาของเฌเบล เซอิต พระองค์ยังเป็นทราบว่าทรงโปรดให้สร้างขยายวิหารในเมดามุดอีกด้วย พระนาม "เบบิอังค์" ยังปรากฏอยู่บนกริชทองสัมฤทธิ์ที่พบในนากอดะห์ และปัจจุบันอยู่ในพิพิธภัณฑ์บริติช รหัสหมายเลข BM EA 66062
ฟาโรห์มอนตูเอมซาฟ

ฟาโรห์ดเจดอังค์เร มอนต์เอมซาฟ  เป็นฟาโรห์แห่งอียิปต์โบราณจากราชวงศ์ที่สิบหก โดยมีศูนย์กลางการปกครองอยู่ที่เมืองธีบส์ในอียิปต์บนในสมัยช่วงระหว่างกลางครั้งที่ 2 เมื่อราว 1590 ปีก่อนคริสตกาล เช่นนี้ พระองค์จะปกครองอียิปต์บนในช่วงเวลาเดียวกันกับราชวงศ์ที่สิบห้า ซึ่งมีอำนาจปกครองในพื้นที่อียิปต์ล่างและกลาง
หลักฐานยืนยัน.
ค้นพบวัตถุจารึกที่พบในเกเบลีน ซึ่งเป็นหลักฐานยืนยันที่เกี่ยวข้องกับพระองค์ ซึ่งเป็นใบมีดขวานสำริดที่ไม่ทราบที่มา ปัจจุบันอยู่ในพิพิธภัณฑ์บริติช และมีข้อความว่า "เทพเจ้าผู้ประเสริฐ ดเจดอังค์เร ผู้ให้ชีวิต" และตราประทัแมลงสคารับจำนวนสองชิ้น ซึ่งไม่ทราบที่มาเช่นกัน พระองค์ทรงไม่ปรากฏอยู่ในชิ้นส่วนที่ยังหลงเหลืออยู่ของบันทึกพระนามแห่งตูริน รัชสมัยของพระองค์และของฟาโรห์อีกสี่พระองค์ในช่วงปลายราชวงศ์ที่สิบหกนั้นได้สูญหายไปในส่วนที่เสียหายของบันทึกดังกล่าว ด้วยเหตุนี้จึงไม่สามารถระบุตำแหน่งที่แน่นอนตามลำดับเวลาตลอดจนระยะเวลาในรัชสมัยของพระองค์ได้
ตำแหน่งตามลำดับเวลา.
ตามการเรียงลำดับตำแหน่งฟาโรห์ในสมัยช่วงระหว่างกลางที่ 2 ใหม่ และคิม รีฮอล์ต ฟาโรห์ดเจดอังค์เร มอนต์เอมซาฟทรงขึ้นครองพระราชบัลลังก์ต่อจากฟาโรห์ดเจดเนเฟอร์เร เดดูโมสที่ 2 และทรงเป็นผู้ปกครองก่อนหน้าของฟาโรห์เมอร์อังค์เร เมนทูโฮเทปที่ 6 พระองค์จึงเป็นฟาโรห์ในช่วงปลายราชวงศ์ที่สิบหก และอาจจะทรงขึ้นครองราชย์ในช่วงประมาณ 1590 ปีก่อนคริสตกาล หลักฐานที่สนับสนุนการจัดตำแหน่งตามลำดับเวลานี้คือ: 1) รูปแบบของพระนามครองพระราชบัลลังก์ของพระองค์ "Ḏd-X-Rˁ" ซึ่งเหมือนกับพระนามของฟาโรห์เดดูโมสที่ 1 และฟาโรห์เดดูโมสที่ 2; 2) สถานที่ของการค้นพบหลักฐานยืนยันของพระองค์ ซึ่งอยู่ในธีบส์และทางใต้; และ 3) รูปแบบของใบมีดขวาน ซึ่งสามารถระบุช่วงเวลาย้อนไปจนถึงช่วงปลายของสมัยช่วงระหว่างกลางครั้งที่ 2
ในทางกลับกัน การศึกษาที่เก่ากว่าโดยเยือร์เกิน ฟอน เบ็คเคอราธ ได้ระบุให้พระองค์อยู่ในช่วงราชวงศ์ที่สิบสามแทน โดยทรงขึ้นครองราชย์ต่อจากฟาโรห์เมนทูโฮเทปที่ 6 และฟาโรห์เดดูโมสที่ 1 ทรงขึ้นครองราชย์ต่อจากพระองค์
ฟาโรห์เซคเอมเร เชดวาสต์

พระนามครองพระราชบัลลังก์ของพระองค์มีพระนามว่า "เซคเอมเร เชดวาสต์" ซึ่งแปลตามตัวอักษรว่า "อำนาจแห่งเทพรา ผู้กอบกู้เมืองธีบส์" ในขณะที่ไม่ทราบพระนามส่วนพระองค์ของพระองค์ การยืนยันตัวตนของพระองค์นั้นมีเพียงจากบันทึกพระนามแห่งตูรินเท่านั้น โดยที่พระองค์ปรากฏเป็นผู้ที่สืบทอดพระราชบัลลังก์ต่อจากฟาโรห์เบบิอังค์
มีการเสนอความเห็น แต่ไม่เป็นที่ยอมรับในระดับสากลว่า พระองค์อาจจะเป็นฟาโรห์พระองค์เดียวกันกับฟาโรห์เซคเอมเร เชดทาวี โซเบคเอมซาฟที่ 2 เนื่องจากทั้งสองพระองค์มีพระนามครองพระราชบัลลังก์ที่คล้ายกัน ถ้าหากเป็นเช่นนั้น พระองค์อาจจะอภิเษกสมรสกับพระนางนุบคาเอสที่ 2 และอาจจะมีพระราชโอรสพระนามว่า เซคเอมเร-เวปมาอัต อินเตฟ
ฟาโรห์เซนุตเรสที่ 4

ตำแหน่งตามลำดับเวลา.
ตามการสันนิษฐานของเยือร์เกิน ฟอน เบ็คเคอราธ ได้ระบุให้ พระองค์เป็นฟาโรห์จากช่วงปลายราชวงศ์ที่สิบสาม ในขณะที่ รีฮอล์ตได้จัดให้พระองค์เป็นฟาโรห์จากราชวงศ์ที่สิบหก โดยมีตำแหน่งที่ไม่แน่นอนภายในราชวงศ์ อีกข้อสันนิษฐานหนึ่ง นอร์เบิร์ต เดาท์เซนเบิร์ก ได้เสนอความเห็นว่า พระองค์เป็นฟาโรห์จากราชวงศ์ที่สิบเจ็ด โดยข้อสมมติฐานของเดาท์เซนเบิร์กนี้มีพื้นฐานมาจากบันทึกพระนามแห่งตูรินในคอลัมน์ที่ 14 บรรทัดที่ 4 ซึ่งปรากฏพระนามที่เชื่อว่าเป็นฟาโรห์เซนุสเรตที่ 4 นอกจากนี้ เขายังระบุข้อความบนประตูของวิหารในเมดามุดที่กล่าวถึงฟาโรห์พระนามว่า "เซนุสเรต" ซึ่อาจจะเป็นฟาโรห์เซนุสเรตที่ 4 เนื่องจากประตูดังกล่าวได้รับการตกแต่งโดยฟาโรห์โซเบคเอมซาฟที่ 1 ซึ่งทรงมีพระชนม์ชีพอยู่ในช่วงต้นของราชวงศ์ที่สิบเจ็ด แต่รีฮอล์ตปฏิเสธข้อสันนิษฐานทั้งสองข้อ โดยในข้อแรก รีฮอล์ตได้ตั้งข้อสังเกตว่า บันทึกพระนามแห่งตูรินในคอลัมน์ที่ 11 บรรทัดที่ 4 ไม่สอดคล้องกับพระนามครองพระราชบัลลังก์ของฟาโรห์เซนุสเรตที่ 4 และข้อที่สอง เขาสังเกตว่าประตูของวิหารในเทดามุดถูกโปรดให้สร้างขึ้นโดยฟาโรห์เซนุสเรตที่ 3 ดังนั้น การกล่าวถึงฟาโรห์พระนามว่า "เซนุสเรต" นั้นจึงน่าจะหมายถึง ฟาโรห์พระองค์นี้แทนที่จะเป็นฟาโรห์เซนุสเรตที่ 4 ในการจัดเรียงตำแหน่งฟาโรห์ใหม่นั้น ยังคงไม่ชัดเจนเกี่ยวกับราชวงศ์ของพระองค์ โดยจะจัดให้อยู่ในช่วงกว้างๆ คือช่วงปลายของราชวงศ์ที่สิบสามจนถึงช่วงต้นของราชวงศ์ที่สิบเจ็ดแห่งอียิปต์
หลักฐานยืนยัน.
ปรากฏพระนามของฟาโรห์เซนุสเรตที่ 4 บนบันทึกพระนามแห่งคาร์นักในพระนามครองพระราชบัลลังก์พระนามว่า "เซเนเฟอร์[...]เร" และค้นพบหลักฐานยืนยันร่วมสมัยที่สำคัญที่สุดของพระองค์คือรูปสลักขนาดมหึมาขนาดสูง 2.75 เมตร แกะสลักด้วยหินแกรนิตสีชมพู และค้นพบในคาร์นักเมื่อปี ค.ศ. 1901 โดยฌอร์ฌ เลอแยง ทั้งนี้ ยังค้นพบหลักฐานยืนยันชิ้นอื่นๆ ได้แก่ บล็อกศิลาจากเอ็ฏโฏด และมุมขวาบนของจารึกศิลาที่ค้นพบในปี ค.ศ. 1907 โดยเลอแยงในคาร์นัก โดยระบุช่วงเวลาในวันที่ 2 ฤดูเชมู เดือนที่ 1ของปีที่หนึ่งแห่งการครองราชย์ของพระองค์ ค้นพบทับหลังจากเอ็ดฟู และใบมีดขวาน ซึ่งปรากฏพระนาม "เซนุสเรต" ซึ่งอาจจะเป็นพระนามของฟาโรห์เซนุสเรตที่ 4 ตามการพิจารณาจากรูปแบบ แต่อย่างไรก็ตาม ในกรณีของใบมีดขวาน บางคนอาจจะระบุว่าเป็นของฟาโรห์เซนุสเรตที่ 1 แทน
วิทยาลัยเกษตรและเทคโนโลยีพัทลุง สถาบันการอาชีวศึกษาเกษตรภาคใต้

วิทยาลัยเกษตรและเทคโนโลยีพัทลุง (อังกฤษ : Phatthalung College of Agriculture and Technology  ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดพัทลุง โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ.
 วิทยาลัยเกษตรและเทคโนโลยีพัทลุง แรกเริ่มก่อตั้งเป็น โรงเรียนเกษตรกรรม จังหวัดพัทลุง เมื่อวันที่ 1 เมษายน พ.ศ. 2516 ต่อมา  15  พฤษภาคม พ.ศ. 2522 ยกฐานะเป็นวิทยาลัยเกษตรกรรมพัทลุง สังกัด กองวิทยาลัยเกษตรกรรม  กรมอาชีวศึกษา กระทรวงศึกษาธิการ ได้เปิดสอนหลักสูตร ปวท. และ ปวช.พิเศษ ตามโครงการ อศ.กช. พุทธศักราช 2527
วันที่ 16 พฤษภาคม พ.ศ. 2537 ประกาศเป็นวิทยาลัยชุมชนชื่อ วิทยาลัยชุมชนควนกุฎ วิทยาลัยฯ เปิดสอนหลักสูตร ปวช. สาขาวิชาพาณิชยการ
และช่างยนต์ หลักสูตร 3 ปี
วันที่ 26 กันยายน พ.ศ. 2539 เปลี่ยนชื่อเป็นวิทยาลัยเกษตรและเทคโนโลยีพัทลุง ตามประกาศของกระทรวงศึกษาธิการ โดยมีพื้นที่ทั้งหมด 1,967 ไร่  2 งาน 7 ตารางวา พื้นที่ส่วนใหญ่เป็นที่ราบลุ่มเหมาะแก่การทำนา พื้นที่บางส่วนได้รับ  การปรับปรุงเพื่อทำการปลูกพืชไร่   พืชสวนและทุ่งหญ้าเลี้ยงสัตว์   (เดิมพื้นที่ทั้งหมดของวิทยาลัย คือ  2,011 ไร่ 3 งาน 23 ตารางวา  ในปี 2552 กรมธนารักษ์ได้อนุญาตให้ กรมชลประทาน โดยสำนักชลประทานที่ 16  ใช้พื้นที่ (ที่ราชพัสดุแปลงหมายเลขทะเบียนที่ พท. 239 (บางส่วน))  เนื้อที่ 44-1-16 ไร่ ทำการก่อสร้างโครงการพัฒนาแหล่งน้ำและบรรเทาอุทกภัยเมืองพัทลุง (โครงการคลองลำเบ็ด)) และเป็นส่วนงานหนึ่งของ สถาบันการอาชีวศึกษาเกษตรภาคใต้ และได้เปิดทำการสอนหลักสูตรปริญญาตรี เมื่อปีการศึกษา 2557 ในหลักสูตรปริญญาตรี (ต่อเนื่อง) เทคโนโลยีบัณฑิต (ทล.บ.)
รับนักศึกษาจบปวส. พืชศาสตร์
เปิดสอน.
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ.
รับนักเรียนจบ ม.3 เรียนต่อ 3 ปี
หลักสูตรประกาศนียบัตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
สาขางานพืชสวน
สาขางานการผลิตสัตว์ 
สาขางานเทคโนโลยีและนวัตกรรมการเกษตร
หลักสูตรทวิภาคี ระดับประกาศนียบัตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
สาขางานพืชสวน (ทวิภาคี)
สาขางานการผลิตสัตว์ (ทวิภาคี) โคนม
วิทยาลัยเกษตรและเทคโนโลยีระนอง สถาบันการอาชีวศึกษาเกษตรภาคใต้

วิทยาลัยเกษตรและเทคโนโลยีระนอง (อังกฤษ : Ranong College of Agriculture and Technology  ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดระนอง โดยเปิดสอน 2 หลักสูตร คือ ประกาศนียบีตรวิชาชีพ (ปวช.), ประกาศนียบีตรวิชาชีพชั้นสูง (ปวส.)
ประวัติ.
 วิทยาลัยเกษตรและเทคโนโลยีระนอง  แรกเริ่มจัดตั้งตามประกาศกระทรวงศึกษาธิการ ตั้งแต่วันที่  1  มกราคม  2522  โดยใช้ชื่อ  “วิทยาลัยเกษตรกรรมระนอง” เพื่อเป็นการสนองนโยบายรัฐบาล  ที่กำหนดให้ปี พ.ศ. 2522  เป็นปีชาวไร่  ชาวนา  โดยจัดตั้งพร้อมกับ วิทยาลัยเกษตรและเทคโนโลยี    ในจังหวัดอื่น ๆ  อีก  9  แห่ง  คือ  กาญจนบุรี  ชัยนาท  อุทัยธานี  นครสวรรค์  เพชรบูรณ์  เชียงใหม่  มหาสารคาม  กระบี่  และนครศรีธรรมราช โดยตั้งอยู่เลขที่ 19 หมู่ที่ 5 (บ้านนกงาง)  ตำบลราชกรูด  อำเภอเมือง  จังหวัดระนอง  ห่างจากตัวเมืองระนองประมาณ  33  กิโลเมตร  ห่างจากกรุงเทพฯ  ประมาณ  600  กิโลเมตร  มีพื้นที่  2  แปลง  แปลงเดิมมีพื้นที่  840  ไร่  3  งาน  90 1/10  ตารางวา  ต่อมาในปี 2531 ได้ขอขยายพื้นที่เพิ่มเติม  เพื่อใช้ในการ จัดการเรียนการสอน  สาขาวิชาเพาะเลี้ยงสัตว์น้ำ  โดยใช้พื้นที่หลัง โรงเรียนราชประชานุเคราะห์  38  ใกล้กับสถานีเพาะเลี้ยงสัตว์น้ำชายฝั่งระนอง  มีเนื้อที่ประมาณ  100  ไร่ รวมพื้นที่ทั้งหมดประมาณ  940  ไร่ 
เปิดสอน.
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ.
รับนักเรียนจบ ม.3 เรียนต่อ 3 ปี
หลักสูตรประกาศนียบีตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
ฟาโรห์โซเบคเอมซาฟที่ 1

ฟาโรห์เซเคมเร วัตจ์คาว เซเบคเอมซาฟ หรือ เซเบคเอมซาฟที่ 1 เป็นฟาโรห์ของอียิปต์ในช่วงราชวงศ์ที่ 17 เขามีส่วนร่วมโดยชุดของจารึกกล่าวถึงการเดินทางเพื่อการทำเหมืองแร่เหมืองหินmuj Hammamat ในทะเลทรายตะวันออกในช่วงรัชสมัยของพระองค์ พระองค์ทรงครองราชย์เป็นเวลา 7 ปี นอกจากนี้พระยังบูรณะอย่างกว้างขวางและตกแต่งวัดมอนทู ที่ Medamud
ฟาโรห์เซเบคเอมซาฟที่ 2

ฟาโรห์เซเบคเอมซาฟที่ 2 (หรือมากกว่าถูกต้อง เซเคมเร เชดตาวี เซเบคเอมซาฟ) เป็นกษัตริย์อียิปต์ของราชวงศ์ที่สิบเจ็ดแห่งอียิปต์ผู้ปกครองในช่วงยุคกลางสองเมื่ออียิปต์ถูกปกครองโดยพระมหากษัตริย์หลาย (เขาเคยคิดว่าจะเป็นช่วงปลายราชวงศ์สิบสาม) ชื่อราชบัลลังก์ของพระองค์ "เซเคมเร เชดตาวี" หมายถึง "พลังการกู้ชีพของสองแผ่นดิน" (หรือมากกว่าถูกต้อง เซเคมเร เชดตาวี เซเบคเอมซาฟ)
วิทยาลัยเกษตรและเทคโนโลยีสงขลา สถาบันการอาชีวศึกษาเกษตรภาคใต้

วิทยาลัยเกษตรและเทคโนโลยีสงขลา (อังกฤษ : Songkhla College of Agriculture and Technology  ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดสงขลา โดยเปิดสอน 2 หลักสูตร คือ ประกาศนียบีตรวิชาชีพ (ปวช.), ประกาศนียบีตรวิชาชีพชั้นสูง (ปวส.) 
ประวัติ.
 วิทยาลัยเกษตรและเทคโนโลยีสงขลา แรกเริ่มก่อตั้งเมื่อ พ.ศ. 2468 โดยเปิดสอนครั้งแรกระดับครูมูล ต่อมา 2490 ได้เปลี่ยนมารับนักเรียนที่จบ ป.4 เรียกว่านักเรียนชั้นต้นแผนกเกษตร จนถึง พ.ศ. 2498 งดรับนักเรียนที่จบ ป.4 และขยายมารับนักเรียนที่จบ ม.3 (ป.7 หรือ ป.6 ในปัจจุบัน) เรียกว่อาชีวตอนปลายแผนกเกษตรกรรม 
พ.ศ. 2507 งดรับอาชีวศึกษาตอนปลายแผนกเกษตรกรรม แต่ขยายมาเปิดระดับประโยคมัธยมศึกษาได้ยกฐานะโรงเรียนเกษตรกรรมขึ้นเป็น "วิทยาลัยเกษตรกรรมสงขลา" เปิดสอนถึงระดับประกาศนียบัตรวิชาชีพชั้นสูง (ปวส.)
พ.ศ. 2537 กรมอาชีวศึกษามีนโยบายให้เปิดสอนในลักษณะของวิทยาลัยชุมชนและวิทยาลัยฯ ได้รับอนุมัติให้เปิดการสอนในลักษณะวิทยาลัยชุมชนในชื่อ "วิทยาลัยชุมชนลพบุรีราเมศว์" ซึ่งเป็นการจัดการศึกษาหลากหลายสาขาวิชาและหลายรูปแบบทั้งหลักสูตรปกติและหลักสูตรระยะสั้น โดยหลักสูตรมีความยืดหยุ่นตามความต้องการของชุมชน 
พ.ศ. 2539 กรมอาชีวศึกษาให้เปลี่ยนชื่อจากวิทยาลัยเกษตรกรรมสงขลา และวิทยาลัยชุมชนลพบุรีราเมศว์เป็น "วิทยาลัยเกษตรและเทคโนโลยีสงขลา" เปิดสอนในระดับประกาศนียบัตรวิชาชีพและประกาศนียบัตรวิชาชีพชั้นสูง ในสาขาต่าง ๆ ทั้งภาคเกษตรและภาคนอกเกษตร
เปิดสอน.
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ.
รับนักเรียนจบ ม.3 เรียนต่อ 3 ปี
หลักสูตรประกาศนียบีตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
อเมริกันออเธอส์

อเมริกันออเธอส์  เป็นวงดนตรีร็อกจากนครนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซ็ก บาร์เน็ตต์ (ร้องนำ, กีตาร์), เดฟ รับลิน (กีตาร์เบส) และแมตต์ ซานเชส (กลอง) วงก่อตั้งใน ค.ศ. 2006 เมื่อสมาชิกวงพบกันที่วิทยาลัยดนตรีเบิร์กลีในเมืองบอสตัน รัฐแมสซาชูเซตส์ และเริ่มเล่นดนตรีในชื่อ "เดอะบลูเพจส์" ใน ค.ศ. 2010 พวกเขาเล่นเป็นวงดนตรีเปิดในคอนเสิร์ต Robots in High Tops ของวงแคชแคช ต่อมาพวกเขาย้ายไปอยู่ที่บรุกลินและปล่อยซิงเกิล "รันแบ็กโฮม" ทางไอทูนส์
ใน ค.ศ. 2012 พวกเขาเปลี่ยนชื่อวงเป็น "อเมริกันออเธอส์" และเซ็นสัญญาเป็นศิลปินสังกัดเมอร์คิวรีเรเคิดส์ในปีต่อมา วงเริ่มเป็นที่รู้จักจากซิงเกิลแรก "บีลีฟเวอร์" ที่ขึ้นถึงอันดับที่ 12 ในชาร์ต Adult Top 40 ของบิลบอร์ดในสหรัฐ ซิงเกิลต่อมา "เบสต์เดย์ออฟมายไลฟ์" ขึ้นเป็นอันดับที่ 1 ในชาร์ต Adult Top 40 นานกว่า 38 สัปดาห์ ซิงเกิลนี้ได้รับการรับรองระดับแพลตินัมจาก ARIA, MC และ RIAA ในปี ค.ศ. 2014 อเมริกันออเธอส์ออกอัลบั้มแรก "โอ, วอตอะไลฟ์" ซึ่งรวมสองซิงเกิลก่อนหน้า อัลบั้มนี้ได้รับการรับรองระดับโกลด์ และขายได้กว่า 115,000 ฉบับในสหรัฐ ต่อมาใน ค.ศ. 2016 พวกเขาออกอัลบั้มที่สอง "วอตวีลีฟฟอร์" มีซิงเกิลนำอย่าง "โกบิกออร์โกโฮม" และ "ไพรด์" 
ใน ค.ศ. 2019 อเมริกันออเธอส์ออกอัลบั้มที่สาม "ซีซันส์" ต่อมาใน ค.ศ. 2023 วงออกอัลบั้มที่สี่ "เบสต์ไนต์ออฟมายไลฟ์" ใน ค.ศ. 2024 พวกเขาออกอัลบั้มที่ห้า "คอลยัวร์มาเธอร์"
โลกบวม ๆ แบน ๆ ของโรบินฮู้ด

โลกบวม ๆ แบน ๆ ของโรบินฮู้ด  เป็นภาพยนตร์เพลงตลกผจญภัยจากประเทศสหรัฐอเมริกา ออกฉายเมื่อ ค.ศ. 1993 เป็นภาพยนตร์ล้อเลียนเรื่องราวของโรบินฮู้ด อำนวยการสร้างและกำกับโดย Mel Brooks
วิทยาลัยเกษตรและเทคโนโลยีสตูล สถาบันการอาชีวศึกษาเกษตรภาคใต้

วิทยาลัยเกษตรและเทคโนโลยีสตูล (อังกฤษ : Satun College of Agriculture and Technology  ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดสตูล โดยเปิดสอน 2 หลักสูตร คือ ประกาศนียบีตรวิชาชีพ (ปวช.), ประกาศนียบีตรวิชาชีพชั้นสูง (ปวส.) 
ประวัติ.
 วิทยาลัยเกษตรและเทคโนโลยีสตูล แรกเริ่มจัดตั้งขึ้นเมื่อวันที่  22  กุมภาพันธ์  พ.ศ. 2520  โดยได้รับโอนที่ดินจากศูนย์เยาวชนภาคใต้  สังกัดสำนักงานส่งเสริมเยาวชนแห่งชาติ  สำนักนายกรัฐมนตรี  โดยใช้ชื่อว่า “โรงเรียนเกษตรกรรมสตูล”  ต่อมายกฐานะเป็น  “วิทยาลัยเกษตรกรรมสตูล”  เมื่อวันที่  24  กันยายน  พ.ศ. 2524  และได้เปลี่ยนชื่อเป็น  “วิทยาลัยเกษตรและเทคโนโลยีสตูล”  เมื่อวันที่  26  กันยายน  พ.ศ. 2539 มีพื้นที่ทั้งหมด  1,993  ไร่  ตั้งอยู่บ้านเลขที่  4  หมู่ที่  2  ตำบลควนกาหลง  อำเภอควนกาหลง จังหวัดสตูล  
เปิดสอน.
ปัจจุบันทำการเรียนการสอน ดังนี้
หลักสูตรประกาศนียบัตรวิชาชีพ.
รับนักเรียนจบ ม.3 เรียนต่อ 3 ปี
หลักสูตรประกาศนียบีตรวิชาชีพชั้นสูง.
รับนักเรียนจบ ม.6 หรือ ปวช. เรียนต่อ 2 ปี
รถด่วนพิเศษอีสานวัตนา

รถด่วนพิเศษอีสานวัตนา ("อีสานวัตนา" แปลว่าเส้นทางสู่ภาคตะวันออกเฉียงเหนือ; รหัสขบวน: 23/24) เป็นขบวนรถด่วนพิเศษของการรถไฟแห่งประเทศไทย ให้บริการผู้โดยสารระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีรถไฟอุบลราชธานี อำเภอวารินชำราบ จังหวัดอุบลราชธานี เป็นขบวนรถด่วนพิเศษในเส้นทางสายตะวันออกเฉียงเหนือ ชนิดรถที่ให้บริการได้แก่ รถนั่งและนอนปรับอากาศชั้น 1 รถนั่งและนอนปรับอากาศชั้น 2 รถเสบียงปรับอากาศรถเฉพาะผู้พิการมีลิฟต์สำหรับรับรถผู้พิการ และรถเฉพาะสุภาพสตรีและเด็กผู้หญิง ทุกตู้จะมีเจ้าหน้าที่ประจำตู้และรถไฟขบวนนี้มีทางขึ้นทั้งแบบชานชาลาตำและชานชาลาสูง รถไฟขบวนนี้มีตู้ปั่นไฟ มีถังเก็บน้ำ และมีถังเก็บสิ่งปฏิกูล
รถด่วนพิเศษอีสานวัตนาเริ่มเดินรถเที่ยวปฐมฤกษ์ในเส้นทางกรุงเทพมหานคร-อุบลราชธานี เมื่อวันที่ 11 พฤศจิกายน พ.ศ. 2559 หลังจากการรถไฟแห่งประเทศไทยได้จัดซื้อรถไฟโดยสารเชิงพาณิชย์รุ่นใหม่จากประเทศจีนจำนวนทั้งหมด 115 คัน โดยขบวนรถได้รับพระราชทานชื่อจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมกับรถด่วนพิเศษของการรถไฟแห่งประเทศไทยในอีก 3 เส้นทาง ได้แก่ อุตราวิถี อีสานมรรคา และทักษิณารัถย์
กำหนดเวลาเดินรถ.
รถด่วนพิเศษอีสานวัตนามีกำหนดเวลาดังต่อไปนี้
เที่ยวขึ้น.
<br clear="left">
เที่ยวล่อง.
<br clear="left">
สิ่งสืบเนื่อง.
ภายหลังจากที่รถด่วนพิเศษอีสานวัตนาได้เริ่มให้บริการ การรถไฟฯ ได้ยกเลิกขบวนรถด่วนพิเศษที่ 73 กรุงเทพ–ศีขรภูมิ และขบวนรถด่วนพิเศษที่ 74 ศรีสะเกษ–กรุงเทพ นอกจากนี้ยังได้ปรับเปลี่ยนเวลาการเดินรถของขบวนรถด่วนพิเศษที่ 67/68 กรุงเทพ–อุบลราชธานี–กรุงเทพ โดยให้หยุดรับ-ส่งผู้โดยสารเพิ่มเติมที่สถานีรถไฟลำปลายมาศ กระสัง สำโรงทาบ และห้วยทับทัน เพื่อทดแทนขบวนรถด่วนพิเศษที่ 73/74 อีกทั้งยังปรับเวลาการเดินรถของรถเร็วบางขบวน
ฟาโรห์อินโยเตฟที่ 5

ฟาโรห์เซเคมเร เวปมาต อินเตฟ (หรือ อันเตฟ, อินโยเตฟ) เป็นกษัตริย์อียิปต์ของราชวงศ์ที่สิบเจ็ดของอียิปต์ที่อาศัยอยู่ในช่วงปลายยุคกลางสองเมื่ออียิปต์ถูกแบ่งออกเป็นสองโดยฮิกซอสควบคุมอียิปต์ล่างและเ ปกครองสังคมอียิปต์
ฟาโรห์เซเคมเร เวปมาต อินเตฟเป็นบางครั้งเรียกว่า อินเตฟที่ 5 และบางครั้งเป็น อินเตฟที่ 6 ชื่อของเขา อินเตฟ-อา, แปลว่า "พ่อของเขานำเขาไปสู่ความยิ่งใหญ่" หรือ "อินเตฟผู้ยิ่งใหญ่"